《游鹊山院赠蹇修上人》
清代·任克溥

偶来寻古寺，雨后得余清。漠漠人烟外，泠然一磬鸣。

禅床随处稳，秋草就阶平。只恐深山去，云霞隔几层。

作者简介：（?—1703）山东聊城人，字海眉。顺治四年进士。十四年，任吏科给事中时，劾李振邺、张我朴在顺天乡试中纳贿，为当时一大案。康熙间累迁刑部侍郎，以事夺官。寻复原衔，加赐刑部尚书衔。